|  |  |
| --- | --- |
|  | **Gymnázium Ivana Kupca**  Komenského 13 | 920 01 Hlohovec | Slovenská republika |

**Zámer na prenájom nebytových priestorov majetku Trnavského samosprávneho kraja v správe Gymnázia Ivana Kupca Hlohovec**

Gymnázium Ivana Kupca v Hlohovci ako správca majetku vo vlastníctve Trnavského samosprávneho kraja má zámer prenajať priestor v budove školy v zmysle § 9a ods. 9 písm. 6 zákona č. 446/2001 Z. z. o majetku vyšších územných celkov v znení neskorších predpisov (katastrálne územie Hlohovec, LV č. 2896, na parcele č. 526/3) za účelom priameho nájmu je prenájom priestor na umiestnenie nápojového automatu na prízemí školy o výmere 2 m2.

Predmet nájmu pozostáva z priestoru na umiestnenie nápojového automatu s prípojkou na dodávku pitnej vody a elektrickej energie. Vrátane spoločne užívaných priestorov /vstupná chodba, vestibul/.

Kladieme dôraz na široký sortiment ponúkaných nápojov s predvoľbami a dostatočnou kapacitou pohárikov. Taktiež, aby súčasťou tohto automatu bol špeciálny filter na filtráciu vody. Požadujeme, aby bol automat s možnosťou bezkontaktnej platby (platobnou kartou, mobilným tel.,inteligentnými hodinkami, prípadne stravovacími kartami....)

Predpokladaná doba nájmu je od 1.9.2023 do 30.6.2024

Minimálna cena nájmu 39€ mes. Prenajímateľ nie je platca DPH.

Ak v priebehu roka príde k zvýšeniu cien energií, dodatkom k zmluve sa upravia jednotlivé sadzby, čo záujemca berie na vedomie.

**Ponuka musí obsahovať:**

* Identifikačné údaje záujemcu (meno, priezvisko, bydlisko alebo názov, sídlo, IČO)
* Súhlas záujemcu – fyzickej osoby so spracovaním osobných údajov na účely zámeru a uzatvorenia nájomnej zmluvy
* podmienkou účasti je, že uchádzač spĺňa kritéria (je oprávnený dodávať tovar, poskytovať službu) v zmysle zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov
* Zároveň musí predložiť zoznam konkrétneho ponúkaného sortimentu v nápojovom automate
* Cenovú ponuku

**Záujemcovia môžu svoje ponuky zasielať na adresu:**

Gymnázium Ivana Kupca

Komenského 13

920 01 Hlohovec

v uzatvorených obálkach so spiatočnou adresou záujemcu a označený heslom s  názvom: **„Zámer na priamy nájom-nápojový automat-neotvárať“**, osobne alebo poštou.

Posledný deň prijímania ponúk je **do 24.8.2023 do 12,00 hod.** (rozhodujúci je dátum doručenia ponuky, nie poštovej pečiatky). Každý záujemca môže predložiť iba jednu ponuku.

Pri výbere nájomcu sa bude prihliadať na ponúkaný sortiment v nápojovom automate, cenovú ponuku, bezproblémovú prevádzku automatu a aj spokojnosť so spoluprácou. Aj záujemca predloží viacero ponúk, budú všetky jeho ponuky zo zámeru na prenájom vylúčené.

Nájomná zmluvy bude uzatvorená v zmysle príslušných ustanovení zákona č.116/1990 Zb.z. o nájme nebytových priestorov v znení neskorších predpisov a Občianskeho zákonníka. Uzatvorenie nájomnej zmluvy s víťazným záujemcom podlieha schváleniu Trnavským samosprávnym krajom. Vyhlasovateľ zámeru si vyhradzuje právo neprijať žiadnu z predložených ponúk.

V Hlohovci, dňa 09.08.2023

RNDr. Karin Minarovská

riaditeľka školy